Diari Oficial de la Generalitat Valenciana


Sumari del DOGV 6510, del 29-04-2011 (2011/4106)

Notificació de la sentència i la interlocutòria d'aclariment dictades en el judici ordinari número 1137/2008.
-------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4106


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència i la interlocutòria d'aclariment dictades en el judici ordinari número 1137/2008. [2011/4106]  
Procediment ordinari 001137/2008-A  
De: Aerotaxi Los Valles, SL.  
Procuradora: Teresa Belmonte Agost.  
Contra: Jordi Casas Vidal i Construcciones Vipromo, SL.  
Procurador/a: -  
En aquest procediment de judici ordinari seguit a instàncies d'Aerotaxi Los Valles, SL, contra Jordi Casas Vidal i Construcciones Vipromo, SL, s'ha dictat la sentència i la interlocutòria que n'esmena un error i que, literalment, és com segueix:  
«Sentència número 000219/2010  
Jutgessa que la dicta: María Dolores Belles Centelles.  
Lloc: Castelló de la Plana.  
Data: 22 de desembre de 2010.  
Part demandant: Aerotaxi Los Valles, SL.  
Advocat: Patricio Rodríguez Civera.  
Procuradora: Teresa Belnonte Agost.  
Part demandada: Jordi Casas Vidal, en rebel·lia.  
Objecte del judici: reclamació d'una quantitat.  
Antecedents de fet  
Primer. Que la representació de la part actora va presentar un escrit de demanda que va correspondre a aquest Jutjat pel torn de repartiment, en què s'incloïen els fets següents en què basava les seues pretensions, al·legava els fonaments de dret que estimava aplicables al cas de les actuacions, i acabava sol·licitant que, després dels tràmits legals, es dictara una sentència per la qual s'estimara la demanda i es declarara que:  
  
Jordi Casas Vidal, per la seua condició d'avalista solidari de Construcciones Vipromo, SL, deu a la seua representada la quantitat de 208.432,21 euros.  
Es condemne Jordi Casas Vidal a pagar al seu mandant la quantitat de 208.432,21 euros, més els interessos legals corresponents.  
Segon. Que, una vegada admesa a tràmit la demanda esmentada, se'n va conferir el trasllat a la demandada, que no va comparéixer en les actuacions per a oposar-se a la demanda, i per això va ser declarada en rebel·lia processal. I el plet va seguir el seu curs.  
A l'acte de l'audiència prèvia només va comparéixer la part actora, que es va ratificar en la seua demanda i va sol·licitar com a única prova la documental que consta en les actuacions i també que quedara el plet vist per a sentència sense la necessitat de celebrar un judici oral. I les actuacions quedaren vistes per a sentència.  
Tercer. Que en la substanciació d'aquest procediment s'han observat totes les formalitats de l'ordre processal.  
Fonaments de dret  
Primer. En aquesta relació juridicoprocessal la part actora exerceix una acció de reclamació de la quantitat de 208.432,21 euros, a l'empara dels articles 1089 i següents i concordants del Codi Civil, al·legant que la mercantil actora, Aerotaxi Los Valles, SL, és una empresa que es dedica al transport aeri de passatgers i al si d'aquesta activitat, l'any 2008, Construcciones Vipromo, SL, contractà de l'actora la prestació de diversos serveis de transport aeri de passatgers en virtut dels quals li deu la quantitat reclamada.  
Que el demandat Jordi Casas Vidal, en nom propi i de la mercantil Construcciones Vipromo, SL, va subscriure sengles reconeixements de deute, en data 8 de maig de 2008 i 21 de maig de 2008, i el senyor Casas es va constituir en avalista solidari del deute.  
Segon. De la prova practicada en les actuacions, consistent en factures i documents de reconeixement de deute, documents bancaris, es consideren provats els fets constitutius de la demanda, i pertoca estimar-los i, en conseqüència, condemnar el demandat Jordi Casas Vidal a pagar a l'actora la quantitat de 208.432,21 euros.  
Tercer. Respecte de les costes processals, atesa l'estimació de la demanda, pertoca imposar-les a la part demandada, de conformitat amb l'article 394 de la Llei 1/2000, d'Enjudiciament Civil .  
Vistos els preceptes legals esmentats, concordants i altres aplicables de manera especial i general al cas d'actuacions,  
Dispose  
Estime la demanda plantejada per la procuradora dels tribunals Teresa Belnonte Agost, en nom i representació de la mercantil Aerotaxi Los Valles, SL, i :  
1. Declare que Jordi Casas Vidal, per la seua condició d'avalista solidari de Construcciones Vipromo, SL, deu a Aerotaxi Los Valles, SL, la quantitat de 208.432,21 euros.  
2. Condemne Jordi Casas Vidal a pagar a Aerotaxi Los Valles, SL, la quantitat de 208.432,21 euros, més els interessos legals de l'article 576 de la Llei d'Enjudiciament Civil 1/2000.  
Notifiqueu aquesta resolució a les parts i indiqueu-los que contra aquesta podran interposar un recus d'apel·lació en aquest Jutjat per a l'Audiència Provincial de Castelló, dins del termini de cinc dies des que es notifique, de conformitat amb el que estableixen els articles 455 i següents de la Llei 1/2000, d'Enjudiciament Civil, de 7 de gener.  
Expediu-ne una testimoniança perquè conste en les actuacions. Aquesta és la meua sentència, que pronuncie, mane i firme.  
  
Interlocutòria  
Jutgessa que la dicta: M.ª Dolores Belles Centelles.  
Lloc: Castelló de la Plana.  
Data: 7 de febrer de 2011.  
S'ha informat de l'escrit de 27 de gener de la procuradora Teresa Belmonte i;  
Antecedents de fet  
Primer. En aquest judici s'ha dictat la sentència de 22 de desembre de 2010, que ha sigut notificada a les parts.  
Segon. La procuradora Teresa Belmonte, en nom i representació del demandant Aerotaxi Los Valles, SL, ha sol·licitat l'aclariment de la sentència, al·legant que existeix una omissió en la dispositiva, per no incloure un pronunciament en costes, que sí que es recull la fonamentació jurídica.  
  
Fonaments de dret  
Primer. L'article 214 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les resolucions judicials una vegada hagen sigut firmades, admet, tanmateix, la possibilitat d'aclarir algun concepte fosc i rectificar qualsevol error material que patisquen, d'ofici o a petició de part, sempre que tinga lloc en el breu termini que assenyala el precepte esmentat. L'article 215 permet, igualment, esmenar les omissions i els defectes que continguen les sentències i les actuacions.  
Segon. En aquest cas, en el fonament de dret tercer de la sentència es disposa imposar les costes a la part demandada, sense que conste el pronunciament esmentat en la dispositiva de la sentència; per això pertoca esmenar aquesta omissió.  
Part dispositiva  
Esmena la sentència de data 22 de desembre de 2010 en el sentit d'afegir en la dispositiva que les costes s'imposen a la part demandada.  
Mode d'impugnació: aquesta resolució forma part de la sentència, i el termini per a recórrer-hi serà comptador des que es notifique d'aquesta interlocutòria (article 448.2 LECn).  
Ho disposa i firma la jutgessa. En done fe. Firma de la jutgessa. Firma del secretari».  
I atés que el demandat esmentat, Jordi Casas Vidal i Construcciones Vipromo, SL, es troben en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 14 de març de 2011.- La secretària judicial: M.ª Tamara Vicente Silva.